கேள்வி: தரிப்பள்ளி இராமையா என்பது என்ன?
பதில்: தரிப்பள்ளி இராமையா (''Daripalli Ramaiah'')(1937-12 ஏப்பிரல் 2025) என்பவர் மரங்கள் இராமையா என அழைக்கப்படும் சமூக சேவகர் ஆவார். இவர் 1937ஆம் ஆண்டு பிறந்தார். மரங்களை நட்டு வனப்பகுதியினை விரிவுபடுத்துவதில் செய்த மதிப்புமிக்க சேவையினை பாராட்டும்விதமாக, 2017ஆம் ஆண்டு இந்திய அரசினால் வழங்கப்படும் உயரிய விருதான பத்மஸ்ரீ விருது இவருக்கு வழங்கப்பட்டது. இவர் இப்பகுதி மக்கள் 'சேட்லா ராமையா' (மரம் இராமையா) என்று அழைக்கின்றனர். வனப்பரப்பினை அதிகரிக்கும் நோக்கத்தில் கம்மம் மாவட்டத்தில் கோடிக்கணக்கான மரங்களை நட்டு வளர்த்துள்ளார். இம்மரங்கள், நிழல் தரும் மரங்கள், பழம் தரும் மரங்கள், பயோடீசல் தாவரம் என எதிர்கால தலைமுறையினருக்குப் பயனளிக்கும் பல்வேறு வகையின.
கேள்வி: தரிப்பள்ளி இராமையா - இளம்வயது வாழ்க்கை பற்றி நீங்கள் என்ன அறிந்துள்ளீர்கள்?
பதில்: இராமையா ஆந்திர மாநிலம், கம்மம் மாவட்டத்தில் (இப்போது தெலங்காணாவில்) உள்ள ரெட்டிபள்ளி கிராமத்தில் பிறந்தார்.http://www.thehindu.com/news/national/telangana/lesson-on-vanajeevi-in-school-likely/article19824786.ece 10ஆம் வகுப்பு வரை பள்ளிப்படிப்பு பயின்றுள்ளார்.https://www.hindustantimes.com/india-news/man-with-a-green-thumb-the-padma-awardee-who-planted-10-million-saplings/story-G2ogX99XWZPUqCcettnFMK.html
கேள்வி: தரிப்பள்ளி இராமையா - தனித்துவம் பற்றி விளக்கவும்.
பதில்: இராமையா "மரம் ஒன்றை நட்டு உயிர் ஒன்றைக் காப்பாற்றுங்கள்" என்று பரப்புரை ஆற்றுவதைவிடச் செயலாற்றுவதையே விரும்பினார். விதைகள் நிறைந்த பொட்டலங்கள் மற்றும் மரக்கன்றுகளுடன் இவர் பல கிலோமீட்டர் தூரம் தன்னுடைய மிதிவண்டியில் பயணித்து சுற்றுச்சூழலைப் பேணிக்காக்க மரம் நடுவதை உள்ளூர் மக்கள் அனைவரும் நன்கு அறிவர். நமது சுற்றுச்சூழலைக் காப்பாற்ற மரங்களை நடவு செய்வதன் அவசியத்தை அவர் உண்மையிலேயே உணர்ந்த இவர், தான் கடந்து செல்லும் ஒவ்வொரு தரிசு நிலத்திலும் மரக்கன்றுகளை நடவு செய்து சோலையாக மாற்றியுள்ளார். சில நேரங்களில் அவர் தனது மனைவி மற்றும் உள்ளூர் பள்ளிகளைச் சேர்ந்த குழந்தைகளுடன் இச்செயலினை நிறைவேற்றியுள்ளார். முறையான பள்ளிக் கல்வியினை இராமையா கற்கவில்லை என்றாலும், தனது முயற்சியினால் மரங்கள் பற்றிய ஏராளமான புத்தகங்களையும், மரங்களை நடும் செயல்முறை குறித்த புத்தகங்களையும் படித்திருக்கிறார். இவர் நடமாடும் தாவர கலைக்களஞ்சியமாகக் கருதப்படுகிறார்.
கேள்வி: தரிப்பள்ளி இராமையா - கெளரவம் மற்றும் விருதுகள் பற்றி நீங்கள் என்ன அறிந்துள்ளீர்கள்?
பதில்: ஆந்திர அரசு அவரது அயராது தன்னலமற்ற உழைப்பினைப் போற்றி சிறப்பு அங்கீகாரம் அளித்தது. தெலுங்கானா உருவான பின்னர், முதலமைச்சர் கல்வகுந்த்லா சந்திரசேகர் ராவின் முக்கிய திட்டங்களான தெலுங்கானா கு ஹரிதா ஹராம் (பசுமை அரண்) திட்டத்தின்கீழ் தொடர்ந்து ஆதரவைப் பெற்றார். ஹரிதா ஹராம் திட்டத்தின் நோக்கம் மாநிலத்தின் மொத்த புவியியல் பரப்பளவில் தற்போதுள்ள 24% பசுமை வளத்தினை 33% அதிகரிப்பதாகும். {| class="wikitable" !வருடம் !விருது |- |1995 |சேவை விருது |- |2005 |வன நண்பன் |- |2015 |தேசிய அளவிலான கண்டுபிடிப்பு, மரபுசார் அறிவு விருது |- |2017 |பத்மஸ்ரீ |}